CELEX: E2008C0302
Language: bg
Date: 2008-05-21 00:00:00
Title: Решение на Надзорния орган на ЕАСТ № 302/08/COL от 21 май 2008 година относно статута на Норвегия по отношение на инфекциозната хематопоетична некроза и вирусната хеморагична септицемия и за отмяна на Решение на Надзорния орган на ЕАСТ № 71/94/COL от 27 юни 1994 г. , последно изменено с Решение на Надзорния орган на ЕАСТ № 244/02/COL от 11 декември 2002 г.

12.2.2009   
            
            
               BG
            
            
               Официален вестник на Европейския съюз
            
            
               L 41/32
            
         
      РЕШЕНИЕ НА НАДЗОРНИЯ ОРГАН НА ЕАСТ
   № 302/08/COL
   от 21 май 2008 година
   относно статута на Норвегия по отношение на инфекциозната хематопоетична некроза и вирусната хеморагична септицемия и за отмяна на Решение на Надзорния орган на ЕАСТ № 71/94/COL от 27 юни 1994 г., последно изменено с Решение на Надзорния орган на ЕАСТ № 244/02/COL от 11 декември 2002 г.
   НАДЗОРНИЯТ ОРГАН НА ЕАСТ,
   КАТО ВЗЕ ПРЕДВИД Споразумението за Европейско икономическо пространство, и по-специално член 109 от него и Протокол 1 към него,
   КАТО ВЗЕ ПРЕДВИД Споразумението между държавите от ЕАСТ за създаване на надзорен орган и съд, и по-специално член 5, параграф 2, буква г) от него и Протокол 1 към него,
   КАТО ВЗЕ ПРЕДВИД акта, посочен в глава I, точка 4.1.5 от приложение I към Споразумението за ЕИП (Директива 91/67/ЕИО на Съвета от 28 януари 1991 година за ветеринарно-санитарните изисквания при пускането на пазара на аквакултури и продукти от тях) адаптирана с Протокол 1 към Споразумението за ЕИП, и по-специално член 5 от този акт,
   КАТО ИМА ПРЕДВИД, че с писмо от 3 май 1994 г. Норвегия е представила съответните основания за даването на територията си на статут на одобрена зона що се отнася до инфекциозната хематопоетична некроза (IHN) и вирусната хеморагична септицемия (VHS), както и националната нормативна уредба, гарантираща спазването на условията за продължаване на този статут,
   КАТО ИМА ПРЕДВИД, че с Решение на Надзорния орган № 71/94/COL от 27 юни 1994 г. Норвегия е призната за одобрена континентална и крайбрежна зона за риба по отношение на IHN и VHS,
   КАТО ИМА ПРЕДВИД, че с решения на Надзорния орган № 220/96/COL от 4 декември 1996 г., № 159/98/COL от 25 юни 1998 г. и № 244/02/COL от 11 декември 2002 г. бе изменено Решение № 71/94/COL от 27 юни 1994 г.,
   КАТО ИМА ПРЕДВИД, че с Решение № 71/94/COL, последно изменено с Решение № 244/02/COL от 11 декември 2002 г., частите на Норвегия, посочени в приложението към това решение, се признават за одобрена континентална зона и одобрена крайбрежна зона за риба по отношение на IHN и VHS,
   КАТО ИМА ПРЕДВИД, че на 26 ноември 2007 г. се потвърди появата на огнище на VHS в областта Møre og Romsdal в Норвегия,
   КАТО ИМА ПРЕДВИД, че компетентните власти в Норвегия са информирали Надзорния орган за предприетите мерки за ликвидиране на болестта и за предотвратяване на разпространението ѝ,
   КАТО ИМА ПРЕДВИД, че Надзорният орган е направил оценка на подадената му информация от компетентните власти в Норвегия,
   КАТО ИМА ПРЕДВИД, че на този етап предприетите мерки изглеждат адекватни,
   КАТО ИМА ПРЕДВИД, че Надзорният орган е обсъдил въпроса с Европейската комисия,
   КАТО ИМА ПРЕДВИД, че в Норвегия не са настъпили промени по отношение на IHN,
   КАТО ИМА ПРЕДВИД, че по мнение на Надзорния орган Норвегия, с изключение на зоните, посочени в приложението, трябва все още да се смята за одобрена континентална и крайбрежна зона за риба по отношение на IHN и VHS,
   КАТО ИМА ПРЕДВИД, че мерките, предвидени в настоящото решение, са в съответствие със становището на Ветеринарния комитет на ЕАСТ, който оказва помощ на Надзорния орган на ЕАСТ,
   ПРИЕ НАСТОЯЩОТО РЕШЕНИЕ:
   
               1.
            
            
               Норвегия, с изключение на районите, посочени в приложението, се признава за одобрена континентална зона и одобрена крайбрежна зона за риба по отношение на IHN и VHS.
            
         
               2.
            
            
               Решението на Надзорния орган на ЕАСТ № 71/94/COL от 27 юни 1994 г. относно статута на Норвегия по отношение на инфекциозната хематопоетична некроза и вирусната хеморагична септицемия, последно изменено с Решение № 244/02/COL от 11 декември 2002 г., се отменя.
            
         
               3.
            
            
               Настоящото решението влиза в сила на 21 май 2008 г.
            
         
               4.
            
            
               Адресат на настоящото решение е Норвегия.
            
         
               5.
            
            
               Автентичният език на настоящото решение е английският.
            
         
      Съставено в Брюксел на 21 май 2008 година.
      
         
            За Надзорния орган на ЕАСТ
         
         Per SANDERUD
         
         
            Председател
         
         Kristján Andri STEFÁNSSON
         
         
            Член на колегията
         
      
   
   
      ПРИЛОЖЕНИЕ
      IHN
      Норвегия, с изключение на норвежката територия от водосборните басейни на Grense Jacobselv и река Pasvik и реките помежду им, както и прилежащия крайбрежен район.
      VHS
      Норвегия, с изключение на:
      
                  1.
               
               
                  Норвежката територия от водосборните басейни на Grense Jacobselv и река Pasvik и реките помежду им, както и прилежащия крайбрежен район.
               
            
                  2.
               
               
                  Крайбрежните зони на общини Stranda и Norddal със следните граници:
                  
                              —
                           
                           
                              територията на изток от линията, очертана между Svarthammaren и кея на ферибота Linge от северната страна на Norddalsfjorden,
                           
                        
                              —
                           
                           
                              територията на североизток от линията, очертана между Urda от източната страна на Stofjorden и Øygardsnakken от западната страна на Storfjorden,
                           
                        
                              —
                           
                           
                              територията на юг от линията, очертана между Dukevika от западната страна на Synnulvsfjorden и точката, която лежи във фиорда, на 1 км северно от изоставената ферма Smoge от източната страна на Synnulvsfjorden.